Privátbankár.hu - Átneveznek egy budapesti plázát
Átneveznek egy budapesti plázát
2017. március 28., 16:34
["2034","23757","26752"]
, Europark
, XIX. kerület
Kívül és belül is ráncfelvarráson esik át az Europark.
A kispesti Europark bevásárlóközpont. MTI Fotó: H. Szabó Sándor
Várhatóan Shopmark néven működik majd tovább az Üllői úti Europark bevásárlóközpont - szúrta ki az Index Gajda Péter kispesti polgármester bejelentését.
Gajda weboldalán szereplő bejegyzésből kiderül, a kétszintes Europark 19 éve nyílt meg az Üllői úton, több mint 25 ezer négyzetméteres eladóterén 68 üzlet működik és hetente 125 ezer látogatója van. A kispestiek szeretik szolgáltatásait és az eddig megszokott rendezvényeit.
Januárban a Diófa Ingatlankezelő Kft. vette át az Europark Bevásárlóközpont teljes körű üzemeltetését. Az ingatlan tulajdonosa a Magyar Posta Takarék Ingatlan Befektetési Alap, amelyet a Diófa Alapkezelő Zrt. képvisel.
A tervek szerint alaposan megváltozik a bevásárlóközpont belseje is. Belsőépítészetileg, színében és formai kialakításában új arculatot kap az épület egésze, de megváltozik a bevásárlóközpont előtti tér is - írja a polgármester.